NDTV Exclusive : केद्रीय मंत्री नितिन गडकरी लोकसभा चुनाव में एनडीए की जीत को लेकर आश्वस्त  
गडकरी को इस बार पिछले मार्जिन से लाख-डेढ़ लाख ज्यादा वोट मिलने की आशा
कहा- नागपुर से चुनाव जीत रहा हूं और अन्य किसी स्थान से चुनाव नहीं लड़ूंगा
न्याय योजना को लेकर कहा कि कांग्रेस की विश्वसनीयता कभी रही ही नहीं
लोकसभा चुनाव (Loksabha Elections) के पहले चरण में गुरुवार को महाराष्ट्र की नागपुर (Nagpur) सीट पर भी वोटिंग हुई. नागपुर में बीजेपी (BJP) के दिग्गज नेता और केंद्रीय मंत्री नितिन गडकरी (Nitin Gadkari) चुनाव लड़े. चुनावी अग्निपरीक्षा से गुजरने के बाद नितिन गडकरी ने विश्वास जताया कि वे पहले से अधिक मतों के अंतर से जीत हासिल करेंगे. NDTV से बातचीत में गडकरी ने यह भी भरोसा जताया कि लोकसभा चुनाव में  बीजेपी-एनडीए (BJP-NDA) को पूरी मेजॉरिटी मिलेगी, उनकी सरकार बनेगी और नरेंद्र मोदी (PM Narendra Modi) एक बार फिर प्रधानमंत्री बनेंगे.
सत्रहवीं लोकसभा के लिए चुनाव के पहले चरण में गुरुवार को वोट डाले गए. 545 सीटों में से 91 सीटों के लिए वोट डाले गए. साथ ही आंध्र प्रदेश, अरुणाचल और सिक्किम विधानसभा के लिए भी मतदान पूरा हो गया. ओडिशा में विधानसभा चुनाव के लिए भी पहले दौर का मतदान हुआ. यह पहला मौका था जब सभी पोलिंग बूथों पर VVPAT का इस्तेमाल किया गया. सात चरणों के मतदान के बाद 23 मई को नतीजे आएंगे. पहले चरण में जिन प्रमुख नेताओं की किस्मत दांव पर लगी थी उनमें बीजेपी के वरिष्ठ नेता और केंद्रीय भूतल परिवहन मंत्री नितिन गडकरी भी शामिल हैं जो नागपुर से फिर मैदान में उतरे हैं. नितिन गडकरी ने NDTV से खास बातचीत की.